দশমীর দিন সন্ধ্যের পর বিসর্জন বন্ধ। একাদশীর দিনও বিসর্জন দেওয়া ‌যাবে না। রাজ্য সরকারের এই সিদ্ধান্তের বিরুদ্ধে হাইকোর্টে মামলা হয়। এনিয়ে প্রবল চাপানউতোর শুরু হয়ে ‌যায়। দশমীর দিন রাত দশ প‌র্যন্ত বিসর্জনের সময়সীমা বাড়ানোর কথা জানায় সরকার। ভাসনের সময়সীমা আরও বাড়ানো ‌যায় কিনা তা নিয়ে সরকারকে ভাবনাচিন্তা করতে বলেন প্রধান বিচারপতি নিশীতা মাত্রে। ওই মামলায় সোমবার আদালতে অ্যাডভোকেট জেনারেল বলেন, দশমীর দিন রাত দশটা প‌র্যন্ত ‌যারা আসবেন তারাই ভাসান দিতে পারবেন।